Efter en alvorlig arbejdsulykke i Nordjylland torsdag er den hårdt kvæstede mand på 65 år fredag morgen afgået ved døden, oplyser politiet. Ulykken skete torsdag formiddag i forbindelse med byggeri på en minkfarm ved Birkelse uden for Aabybro. Manden fik en jernbjælke i hovedet, da en kæde, som ellers skulle holde bjælken, brast. Han blev hurtigt bragt til Aalborg Universitetshospital, men hans liv stod altså ikke til at redde. Arbejdstilsynet undersøger de nærmere omstændigheder ved ulykken.

Referat:
Under byggeri på en minkfarm nær Aabybro fik 65-årig mand jernbjælke i hovedet.